प्रदूषणकारी तत्वों की सूची में लैड, ओजोन, बेंजीन, बेंजो, आर्सेनिक तथा निकल को भी शामिल किया गया है।
जलवायु परिवर्तन से कोई भी देश अकेले नहीं निपट सकता । भारत सहित कई विकासशील देश पर्यावरण संरक्षण के लिए महत्वपूर्ण कार्य करने के साथ इस दिशा में विश्व समुदाय का ध्यान आकर्षित करने में सफल हो रहे हैं। भारत ने क्लोरोलोरो कार्बन के बाद वर्ष 2009 में हाइड्रोक्लोरोलोरो कार्बन (एचसीएफसी) का उपयोग 2030 तक पूरी तरह बंद करने का ऐलान किया है। वर्ष 2009 में भारत में हवा की गुणवत्ता के लिए नए मानक लागू किए गए। केंद्रीय प्रदूषण कंट्रोल बोर्ड ने आईआईटी कानपूर और सीएसई के विशेषज्ञों की मदद से हवा की गुणवत्ता के नए मानक घोषित किए। पहले जहां तीन श्रेणी के मानक थे अब इन्हें दो श्रेणियों में रखा गया है। एक आवासीय और दूसरे अति संवेदनशील क्षेत्र । प्रदूषणकारी तत्वों की सूची में लैड, ओजोन, बेंजीन, बेंजो, आर्सेनिक तथा निकल को भी शामिल किया गया है। पहले सिर्फ छह प्रदूषणकारी तत्व थे। ये छह तत्व थे सल्फर डाइऑक्साइड, नाइट्रोजन ऑक्साइड, एसपीएम, आरएसपीएम, अमोनिया, कार्बन मोनोऑक्साइड । यूरोपीय संघ के बाद वायु गुणवत्ता मानक बनाने वाला भारत दूसरा देश है।